Giridih : जिला विधिक सेवा प्राधिकार के तत्वावधान में रविवार को केंद्रीय कारागार में जेल अदालत सह विधिक जागरूकता शिविर का आयोजन किया गया. इस कार्यक्रम का शुभारंभ जिला एवं सत्र न्यायाधीश प्रथम रामबाबू गुप्ता, डालसा सचिव मनोरंजन कुमार, न्यायाधीश प्रभारी सह न्यायिक दंडाधिकारी शंभु महतो और कारा अधीक्षक मोहम्मद इसराइल ने संयुक्त रूप से किया. कार्यक्रम को संबोधित करते हुए जिला जज प्रथम रामबाबू गुप्ता ने बंदियों को प्ली-बार्गेनिंग एवं उनके कानूनी अधिकारों के बारे में विस्तार से जानकारी दी.